Diari Oficial de la Generalitat Valenciana


Sumari del DOGV 7127, del 08-10-2013 (2013/9490)

RESOLUCIÓ de 26 de juliol de 2013, del director general de Justícia de la Conselleria, per la qual es resol inscriure la modificació dels estatuts del Col·legi Oficial de Psicòlegs de la Comunitat Valenciana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7127

Data del DOGV
:   08-10-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/9490


Data del document
:   26-07-2013

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia

RESOLUCIÓ de 26 de juliol de 2013, del director general de Justícia de la Conselleria, per la qual es resol inscriure la modificació dels estatuts del Col·legi Oficial de Psicòlegs de la Comunitat Valenciana. [2013/9490]  
Vist l'expedient de modificació estatutària instruït a instàncies del Colegi Oficial de Psicòlegs de la Comunitat Valenciana, inscrit amb el número 6 de la Secció Primera del Registre de Colegis Professionals i de Consells Valencians de Colegis Professionals de la Comunitat Valenciana, en el qual se solicita la inscripció de la modificació dels seus estatuts en el dit Registre, atenent als següents  
  
Fets  
Primer. Francisco Santolaya Ochando, degà del Colegi Oficial de Psicòlegs de la Comunitat Valenciana, va presentar el 5 de juny de 2013, solicitud d'inscripció de modificació parcial dels seus estatuts en el Registre de Colegis Professionals i de Consells Valencians de Colegis Professionals de la Comunitat Valenciana, en compliment del que preveu la Llei 6/1997, de 4 de desembre, de Consells i Colegis Professionals de la Comunitat Valenciana.  
Segon. La modificació dels estatuts del Colegi Oficial de Psicòlegs de la Comunitat Valenciana va ser aprovada per la seua Junta General celebrada el 22 de febrer de 2013, segons certificat del secretari, amb el vistiplau del degà, de 21 de maig de 2013.  
Tercer. La modificació estatutària, la inscripció de la qual se solicita, es referix a l'addició de dos apartats, aa i bb, a l'article 12 i un apartat, h), en el punt 2 de l'article 60 dels Estatuts del Colegi Oficial de Psicòlegs de la Comunitat Valenciana, aprovats per Resolució de 15 d'octubre de 2009, del director general de Justícia i Menor (DOCV 6134, 30.10.2009) i modificats per Resolució de 4 de maig de 2013, del director general de Justícia (DOCV 6270, 19.05.2010), i la resta dels dos articles modificats queda inalterada i la redacció dels nous apartats afegits és la següent:  
«Article 12  
aa) Impulsar i desenrotllar la mediació i facilitar el seu accés i administració, amb la inclusió de la designació de mediadors i poder constituir-se com a institució de mediació en els termes que prevegen en cada moment les normes reguladores d'esta matèria»  
«bb) Realitzar tasques de mediació per a la solució de conflictes entre la ciutadania i els colegiats o les societats professionals, derivades de la praxi professional».  
«Article 60  
«h) Els drets que es meriten, o puguen legalment meritar-se, en ocasió de la prestació de servicis pel Colegi, ja siguen privats o derivats de les seues funcions jurídiques i públiques, als colegiats, a les societats professionals, a la ciutadania, a les persones jurídiques en general, ja siguen estes públiques o privades».  
  
Fonaments de dret  
Primer. Revisada la modificació dels Estatuts del Colegi Oficial de Psicòlegs de la Comunitat Valencian, estos contenen totes les determinacions exigides per l'article 10 de la Llei 6/1997, de 4 de desembre, de Consells i Colegis Professionals de la Comunitat Valenciana.  
  
Els estatuts han sigut aprovats amb els requisits i formalitats previstos en el dit article i en els estatuts del Colegi.  
Segon. L'expedient ha sigut tramitat pel Servici d'Entitats Jurídiques, adscrit a la Direcció General de Justícia de la Conselleria de Governació i Justícia, competent perquè així ho disposa l'article 6.1 de l'esmentada Llei 6/1997, tenint en compte allò que s'ha previst per la disposició final del Decret 4/2002, de 8 de gener, en virtut de les atribucions que té conferides pel Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, i pel Decret 194/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Governació i Justícia.  
  
Vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de Colegis Professionals, amb les seues modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Colegis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el Reglament de desplegament d'esta última; i la resta de disposicions complementàries de pertinent aplicació, es dicta la següent resolució:  
  
Primero  
Inscriure la modificació dels estatuts del Colegi Oficial de Psicòlegs de la Comunitat Valenciana en el Registre de Colegis Professionals i de Consells Valencians Professionals de la Comunitat Valenciana.  
  
  
Segundo  
Publicar esta resolució en el Diari Oficial de la Comunitat Valenciana.  
Contra la present resolució que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats des de l'endemà de la seua notificació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 10, 14, i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 26 de juliol de 2013.- El director general de Justícia: Julián Ángel González Sánchez.